రేబిస్
రేబీస్ ను పిచ్చికుక్క వ్యాధి, జలభీతి వ్యాధి (Hydrophobia) అని కూడా అంటారు. ఇది క్షీరదాలకు చెందిన జంతువుల నుండి జంతువులకు వ్యాపించే ఒక వైరల్ వ్యాధి. ఉదాహరణకు కుక్కలు, నక్కలు, తోడేళ్లు, పిల్లులు, ఎలుగుబంట్లు, కోతులు, తదితర కార్నివరస్ (carnivarous) జంతువులు. జబ్బుతో ఉన్న జంతువు మనిషికి కరిచినచో ఈ వ్యాధి మనుషులలో వ్యాప్తిచెందును. జంతువులలోనైనా, మనుషులలోనైనా ఈ వ్యాధి కనిపిస్తే చనిపోవడము తప్ప మందులేదు. పిచ్చికుక్క కరిచిన వెంటనే టీకాలు (వ్యాక్షిన్) వేసుకుంటే ప్రమాదమేమీ ఉండదు. నూటికి నూరుపాళ్లు సురక్షితము.
రినైటిస్‌
నాన్‌ అలెర్జిక్‌ రినైటిస్‌ ముక్కు కారడాన్ని సూచిస్తుంది. ఇది అలర్జీ వల్ల వచ్చేది కాదు. అలర్జీకి సబంధం లేని రినైటిస్‌ను నాన్‌ ఇన్‌ఫ్లమేటరీ, లేదా ఇన్‌ఫ్లమేటరీ రినైటిస్‌గా విభజించవచ్చు. నాన్‌ ఇన్‌ఫ్లమేటరీ, నాన్‌ అలెర్జిక్‌ రినైటిస్‌లలో చాలా సాధారణంగా కన్పించే రకాన్ని కొన్నిసార్లు వాసోమోటార్‌ రినైటిస్‌ అనే అలర్జీగా పొరబడుతుంటారు. ఇందులో వాసనలు, విష వాయువులు, పొగ, దుమ్ము, ఉష్ణోగ్రతలో మార్పుల వంటి నాన్‌ అలెర్జిక్‌ ట్రిగ్గర్లు రినైటిస్‌కు దారి తీస్తాయి. ఈ రినైటిస్‌ గురించి తెలియాల్సింది ఇంకా చాలా ఉంది. కానీ ఈ నాన్‌ అలెర్జిక్‌ ట్రిగ్గర్లు ముక్కు గోడల్లో రక్త కణాల విస్తరణకు కారణమవుతాయని, అది వాపుకు, జలుబు వంటివాటికి దారి తీస్తుందని భావిస్తున్నారు. వాసోమోటార్‌ రినైటిస్‌ అలెర్జిక్‌ రినైటిస్‌తో పాటుగా కూడా రావచ్చు. అలాంటప్పుడు దాన్ని "మిశ్రమ రినైటిస్‌"గా పిలుస్తారు. (మిడిల్టన్‌ అలెర్జీ ప్రిన్సిపుల్స్‌ అండ్‌ ప్రాక్టీస్‌, ఏడో ముద్రణ). వాసోమోటార్‌ రినైటిస్‌ విజ్ఞాన శాస్త్రం (పాథాలజీ) న్యూరోజనిక్‌ ఇన్‌ఫ్లమేషన్‌ పీఎంఐడీ 18651116తో కూడుకుని ఉన్నట్టుగా కన్పిస్తుంది. మనిషి దీన్నింకా పూర్తిస్థాయిలో అర్థం చేసుకోలేదు. దీనిపై మరింత పరిశోధనలు జరగాల్సి ఉంది. వాసోమోటార్‌ రినైటిస్‌ పురుషుల కంటే మహిళల్లో మరింత ఎక్కువగా కన్పిస్తున్నట్టు తోస్తుంది. ఇందులో హార్మోన్ల పాత్ర ఉందని కొందరు పరిశోధకుల నమ్మకం. సాధారణంగా 20 ఏళ్లు దాటిన వారిలో ఇది ఎక్కువగా కన్పిస్తుంది. ఏ వయసులోనైనా దాడి చేసే అలెర్జిక్‌ రినైటిస్‌కు ఇది విరుద్ధం. వాసోమోటార్‌ రినైటిస్‌ బాధితుల్లో ఏడాది పొడవునా వ్యాధి లక్షణాలు కన్పిస్తుంటాయి. అయితే వాతావరణ మార్పులు శరవేగంగా చోటుచేసుకునే వసంత, శరదృతువుల్లో ఇవి మరీ పెరిగిపోతాయి. యునైటెడ్ స్టేట్స్ లోనే దాదాపుగా 1.7 కోట్ల మంది పౌరులు వాసోమోటార్‌ రినైటిస్‌ బారిన పడ్డట్టు అంచనా. ఈ అలెర్జిక్‌, మిశ్రమ, వాసోమోటార్‌ రినైటిస్‌ వ్యాధులపై యాంటీహిస్టమైన్‌ అజెలస్టైన్‌ సమర్థంగా పని చేస్తుందని తేలింది. ముక్కులోకి స్ప్రే రూపంలో తీసుకునే ఫూస్టికాసోన్‌ ప్రొపియోనేట్‌ను కూడా ఈ వ్యాధి లక్షణాలను తగ్గించే చికిత్సలో విరివిగా వాడతారు.